Nordenden af Flyndersø ved udløbet til Koholm Å
Flyndersø er en sø i den nord-vestlige del af Midtjylland, ved sydkanten af Salling beliggende 15 km sydvest for Skive og øst for Vinderup, i Holstebro- og Skive Kommuner, vest for Karup Ådal. Flyndersø modtager vand fra syd fra Stubbergård Sø via Stubber Å, fra Hellesø og fra Skallesø mod vest, samt en stor del fra grundvandet; Den har afløb via Koholm Å der løber til Karup Å, og videre til Skive Fjord; Den har tidligere haft udløb lidt syd for Koholm Å, ved Flyndersø Mølle. Flyndersø er delt i to ved snævringen, der kun er omkring 1 meter dyb; den nordlige del har et areal på 269 ha, og sydlige del 149 ha, i alt 418 ha.
Flyndersø
Flyndersø